Diari Oficial de la Generalitat Valenciana


Sumari del DOGV 2704, del 07-03-1996 (1996/837622)

ORDRE de 18 de gener de 1996, de la Conselleria de Sanitat i Consum, per la qual dicta normes per a la concessió de subvencions de despeses corrents a les oficines municipals d'informació al consumidor (OMIC) de les corporacions locals de la Comunitat Valenciana en matèria de suport i defensa dels consumidors i usuaris durant l'exercici 1996.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/18/(3)/dof/vci/html**

### Dades del document

Número de DOGV
:   2704

Data del DOGV
:   07-03-1996

Secció del DOGV
:   DISPOSICIONS GENERALS

Número del document
:   1996/837622


Data del document
:   18-01-1996

Organisme emissor
:   Conselleria de Sanitat i Consum

Tipus de document
:   Ordre

ORDRE de 18 de gener de 1996, de la Conselleria de Sanitat i Consum, per la qual dicta normes per a la concessió de subvencions de despeses corrents a les oficines municipals d'informació al consumidor (OMIC) de les corporacions locals de la Comunitat Valenciana en matèria de suport i defensa dels consumidors i usuaris durant l'exercici 1996.   
L'Estatut de Consumidors i Usuaris de la Comunitat Valenciana disposa que per a facilitar l'exercici al dret d'informació dels consumidors ha d'haver oficines d'informació.  
Igualment, s'estableix que la Generalitat regularà la creació d'Oficines Municipals d'Informació al Consumidor (OMIC) per les corporacions locals, atenent criteris d'eficàcia i d'eficiència.  
El Decret 181/1992, de Govern Valencià, pel qual regula la creació i l'acreditació de les oficines municipals d'informació al consumidor, disposa que la Conselleria de Sanitat i Consum, a través de la Direcció General de Consum, potenciarà la creació d'oficines comarcals o de zona.  
Per tot això, a fi d'optimitzar tots els recursos posats a disposició dels consumidors i alhora dur a terme una política integrada en matèria de consum, i d'acord amb el que disposa l'article 16 de l'Estatut del Consumidors i Usuaris de la Comunitat Valenciana,  
ORDENE  
Article 1. Destinataris de les subvencions  
Es convoca la concessió de subvencions destinades a les corporacions locals de la Comunitat Valenciana per a:  
1. Les oficines municipals d'informació al consumidor (OMIC) adequades o que s'adeqüen o puguen adequar-se durant aquest exercici al que disposa el Decret 181/1992. Les bases de la convocatòria figuren en l'annex I.  
2. La realització des de les OMIC de programes concrets que no estiguen inclosos en l'apartat anterior. Les base de la convocatòria s'estableixen en l'annex II.  
3. Les OMIC que en qualsevol dels supòsits anteriors, tant si presenten la sol·licitud per l'annex I o bé, per l'annex II, amplien o tinguen una cobertura territorial superior al municipi.  
4. Les corporacions locals que comparteixen amb la Generalitat Valenciana la titularitat de les juntes arbitrals de consum podran sol·licitar ajut per al manteniment i la potenciació d'aquestes oficines. Les base de la convocatòria s'estableixen en l'annex III.  
Article 2. Termini de presentació de sol·licituds  
Les corporacions locals interessades podran optar, segons la seua situació, a les ajudes establides en el punt 1 (annex I) o en el punt 2 (annex II) de l'article 1, no a totes dues alhora. Per a això, hauran de presentar una sol·licitud, segons el model del final de cada annex, en el registre de la Conselleria de Sanitat i Consum, carrer del Doctor Rodríguez Fornos, número 4, codi postal 46402, València, o mitjançant qualsevol de les altres formes que preveu l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El termini per a la presentació d'aquestes sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
Article 3. Obligacions dels beneficiaris  
L'import total de la subvenció concedida no podrà superar el 50% de les despeses pressupostades per l'entitat peticionària de la sol·licitud.  
Les corporacions locals que reben subvenció es comprometen al finançament i la realització dels programes presentats, qualsevol que siga la quantia de la subvenció concedida.  
Article 4. Resolucions de concessió  
El conseller de Sanitat i Consum, a proposta del director general de Consum, dictarà resolucions per les quals concedirà les subvencions a càrrec dels pressupostos de la Generalitat Valenciana, secció 10, servei 03, programa 443.10, codi de línia 401/000/96, per un import màxim de 35.178.009 pessetes.  
Article 5. Pagament de les subvencions  
L'ordre del pagament de les subvencions serà conforme als criteris continguts en la Llei d'Hisenda Pública de la Generalitat Valenciana article 47 bis en la nova redacció donada per la Llei 8/1995, de 29 de desembre (DOGV núm. 2.657, de 31.12.95), que estableix per a les transferències corrents el següent règim:  
- Un 40% de l'import es lliurarà immediatament en concedir-se la subvenció.  
- Un 20% es pagarà després de l'aportació i la comprovació de la documentació que justifique l'aplicació efectiva i correcta de la quantitat lliurada a l'actuació que siga objecte de la subvenció.  
- La resta la pagarà la Generalitat Valenciana quan la corporació local justifique el compliment del que s'havia convingut.  
Article 6. Reintegrament de les quantitats percebudes  
Segons estableix l'article 47.9 del Text Refós de la Llei d'Hisenda Pública de la Generalitat Valenciana (DOGV núm. 1.588, de 17.07.91), seran procedents el reintegrament de les quantitats percebudes i l'exigència de l'interès legal del Banc d'Espanya des del moment del pagament de la subvenció en els casos següents:  
1. Incompliment de l'obligació de justificació.  
2. Obtenció de la subvenció sense reunir les condicions que s'hi requerien.  
3. Incompliment de la finalitat per a la qual fou concedida la subvenció.  
4. Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit que les aportacions de les altres administracions o ens públics o privats superen el cost de l'activitat que es faça, quan la subvenció principal siga de la Generalitat Valenciana, caldrà retornar-li l'excés obtingut sobre el cost de l'activitat feta.  
DISPOSICIó FINAL  
Aquesta ordre vigirà des de l'endemà de la seua publicació en el Diari Oficial de la Generalitat Valenciana.  
València, 18 de gener de 1996  
El conseller de Sanitat i Consum,  
JOAQUíN FARNóS GAUCHíA  
ANNEX I  
Bases que regulen el règim de subvencions destinades a les OMIC que s'adeqüen o puguen adequar-se al que disposa el Decret 181/1992.  
Base primera  
Podran sol·licitar subvenció les corporacions locals que tinguen una OMIC i que:  
1. Complisquen el que disposa el Decret 181/1992 i, per tant, facen les funcions que estableixen les bases segona, tercera i quarta d'aquest annex.  
2. S'hi adaptaran durant aquest exercici al contingut de l'esmentat decret reforçant la seua estructura.  
Base segona  
S'entendrà que fan les funcions d'informació i, per tant, que compleixen el que estableix el decret, les OMIC que:  
1. Estiguen obertes al públic en jornada laboral i estiguen identificades adequadament de manera que hom n'advertisca fàcilment l'existència i la ubicació.  
2. Disposen de personal tècnic adequat, bé personal propi de l'entitat o bé d'una associació de consumidors cedit mitjançant un conveni, per tal de facilitar als consumidors i usuaris interessats la informació i l'assessorament que els calga respecte als seua drets o a la manera d'exercir-los.  
3. Atenguen les consultes, reclamacions i denúncies dels consumidors i usuaris i les anoten en el llibre de registre adient.  
Base tercera  
Pel que fa a aquesta ordre, s'entendrà que fan la funció d'inspecció, i compleixen per tant el que estableix el decret, les OMIC que exercisquen l'activitat inspectora amb personal propi, distint del que faça les funcions d'informació, o contractat a l'efecte, i d'acord amb les següents clàusules:  
1. Es col·laborarà en les campanyes d'inspecció proposades per la Direcció General de Consum.  
2. Caldrà estendre un nombre determinat d'actes, que s'establirà per a cada campanya segons la incidència del sector comercial de què es tracte.  
3. Les actes, i també la documentació que siga demanada per la Direcció General de Consum, caldrà remetre-les al servei territorial corresponent en el termini de deu dies des del final de la campanya.  
Base quarta  
La mediació en els conflictes que sorgisquen entre les parts amb motiu de relacions de consum la durà a terme la OMIC abans de remetre la documentació al servei territorial, sempre que ambdues parts siguen de la mateixa població o de dos municipis amb OMIC.  
Base cinquena  
A la sol·licitud s'adjuntarà, segons el cas, la següent documentació:  
1. Certificació lliurada per la secretaria de la corporació que acredite el compliment dels requisits de les bases segona, tercera i quarta d'aquest annex.  
2. Certificació lliurada per la secretaria de la corporació que acredite el personal amb què compta la OMIC per desplegar les funcions descrites, o bé acord de la corporació en què es comprometa a proveir-lo en qualsevol de les formes previstes en el Decret 181/1992.  
3. Programa de les actuacions que es faran durant 1996.  
4. Pressupost detallat de despeses de la OMIC per a 1996, on s'especifiquen les despeses generades pel personal necessari per exercir les seues funcions, i també les despeses corresponents a les activitats que es faran.  
5. Memòria de les activitats fetes durant 1995, de les campanyes d'inspecció realitzades i del seu resultat.  
6. Certificat de la secretaria de la corporació que acredite la població de dret del municipi a 31 de desembre de 1995, i també les variacions estacionals importants, indicant-ne el volum aproximat.  
7. Certificat lliurat per la secretaria de la corporació que acredite l'acord adoptat per l'òrgan municipal competent que considere l'aprovació del programa i del pressupost corresponents, la sol·licitud de la subvenció i la seua quantia, el compromís de finançar-ne la part no subvencionada i l'afectació indefinida dels béns que s'adquirisquen a la finalitat per a la qual s'atorgue la subvenció.  
8. Certificat lliurat per la intervenció o la secretaria de la corporació on conste l'obtenció de subvencions i ajudes per a la mateixa finalitat procedents d'altres ens públics o privats, si cal.  
9. Atés que l'OMIC amplie o tinga una cobertura territorial superior al municipi, caldrà adjuntar el certificat de la secretaria de cadascuna de les corporacions locals que s'integren en el projecte, en què es faça constar el seu acord de conformitat.  
Base sisena  
La concessió de les subvencions seguirà aquest criteris:  
1. La cobertura territorial, que potenciaran els municipis que presten els serveis agrupats amb altres, i també els municipis de més 15.000 habitants o amb importants variacions estacionals de població.  
2. La qualitat i la transcendència del programa que es presente, i també la col·laboració en el programa d'educació per al consumidor a l'escola.  
3. El grau de compliment del programa d'actuació presentat l'any anterior.  
4. El fet de tenir aprovada l'ordenança reguladora dels serveis locals de consum o d'haver iniciat els tràmits per a la seua aprovació.  
Base setena  
Les despeses es justificaran mitjançant el certificat de la intervenció o de la secretaria de la corporació que acredite el cost del personal adscrit a la OMIC detallant les funcions, o bé còpia autenticada del conveni subscrit amb una associació de consumidors i ordre de pagament de la quantitat que importe aquest concepte.  
Les altres despeses derivades de la realització d'activitats concretes es justificaran mitjançant un certificat de la despesa lliurat per la intervenció o la secretaria amb el vistiplau de la presidència de la corporació, el model de la qual figura al final d'aquest annex, en què es detallaran l'import de la despesa contreta per l'activitat, els perceptors amb indicació del concepte i de l'import, així com l'aplicació pressupostària de la qual es pagaran les despeses corresponents a 1996, i el lloc on queden dipositats els documents originals, que hauran de ser custodiats per l'entitat, o bé mitjançant la remissió de fotocòpies compulsades de factures i de les seues ordres de pagament corresponents.  
La documentació justificativa durà data de l'any 1996, i caldrà presentar-la en la Direcció General de Consum abans de l'1 de novembre de 1996.  
Model de sol·licitud de l'annex I  
(Nom)..., alcalde-president/alcaldessa-presidenta de l'Ajuntament d..., província d..., amb NIF (de l'ajuntament) ..., en el seu nom i representació,  
Expose:  
D'acord amb el que disposa l'annex I de l'Ordre de la Conselleria de Sanitat i Consum de 18 de gener de 1996 (DOGV núm. ...), per la qual es dicten normes per a la concessió de subvencions a les corporacions locals per a les OMIC, destinades a activitats de suport i defensa del consumidors i usuaris durant l'exercici 1996, a les corporacions locals de la Comunitat Valenciana, i en compliment de l'acord del (ple/de la comissió de govern) de la corporació pres el dia ...,  
Sol·licite:  
Subvenció, en els termes previstos en l'esmentada disposició, per un import d... pessetes que no supera el 50% del pressupost total presentat per a despeses corrents que es d... pessetes. Adjunte la documentació que s'hi exigeix.  
Els pagaments de la subvenció, si és concedida, caldrà que siguen ingressats en el compte que aquesta corporació té en l'entitat bancària ..., sucursal d..., compte número ...  
..., ... d... de 1996  
Segell de la corporació Signatura  
DIRECCIó GENERAL DE CONSUM  
CONSELLERIA DE SANITAT I CONSUM  
Model de certificat de justificació per a altres despeses corrents de l'annex I  
(Nom)..., secretari/secretària o interventor/interventora de l'Ajuntament d...  
CERTIFIQUE que les despeses produïdes pel desplegament de l'activitat realitzada en defensa dels drets del consumidor per l'oficina municipal d'informació al consumidor (OMIC), durant 1996, per a la qual se sol·licità una subvenció segons la normativa vigent per a 1996 en matèria de subvencions, i d'acord amb l'annex I, són les següents:  
Perceptor (1) Concepte (2) Import/PTA  
 ... ... \_\_\_\_\_\_\_\_\_\_\_\_\_\_\_  
 ... ... \_\_\_\_\_\_\_\_\_\_\_\_\_\_\_  
 ... ... \_\_\_\_\_\_\_\_\_\_\_\_\_\_\_  
 Total \_\_\_\_\_\_\_\_\_\_\_\_\_\_\_  
Els justificants originals es troben dipositats i custodiats al domicili ..., d'aquesta entitat, a disposició de qualsevol comprovació que es faça.  
I, perquè conste i siga presentat en la Conselleria de Sanitat i Consum, estenc aquest document.  
..., ... d... de 1996  
 Signatura i segell  
Vist i plau  
L'alcalde/alcaldessa  
(1) Feu-hi una llista nominal de tots els perceptors.  
(2) Despeses detallades de manera específica.  
ANNEX II  
Bases que regulen el règim de subvencions per a les corporacions locals que facen programes i activitats en defensa dels drets dels consumidors  
Base primera  
Podran sol·licitar subvenció les corporacions locals que tinguen una OMIC que:  
1. Estiga oberta al públic durant quatre hores al dia, com a mínim, en jornada laboral i estiga identificada adequadament de manera que hom advertisca fàcilment la seua existència i ubicació.  
2. Disposen de personal adequat per tal de facilitar als consumidors i usuaris interessats la informació i l'assessorament que els calga.  
3. Atenguen les consultes, reclamacions i denúncies dels consumidors i usuaris i facen mediacions en els conflictes que sorgisquen entre les parts.  
Base segona  
A la sol·licitud caldrà adjuntar la següent documentació:  
1. Certificat lliurat per la secretaria de la corporació que acredite el compliment dels requisits establits en la base primera d'aquest annex.  
2. Projecte descriptiu de les activitats de caràcter informatiu i formatiu que es desplegaran, amb indicació del col·lectiu a què s'adrecen, de l'objectiu i del calendari d'actuacions previst.  
3. Pressupost detallat de les despeses que generarà cadascuna de les activitats proposades per a 1996.  
4. Memòria de les activitats fetes durant l'any 1995 i dels seus resultats.  
5. Si realitzen inspeccions de consum, informe que fa referència a les campanyes d'inspecció previstes, bé per compte propi o en col·laboració amb la Direcció General de Consum, detallant l'àmbit d'actuació i el nombre de persones que s'adrecen a aquesta finalitat.  
6. Certificat de la secretaria de la corporació que acredite la població de dret del municipi a 31 de desembre de 1995, i que informe sobre les variacions estacionals importants, si n'hi ha, indicant-ne el volum aproximat.  
7. Certificació lliurada per la secretaria de la corporació que acredite l'acord, adoptat per l'òrgan municipal competent, que considere l'aprovació del programa i del pressupost corresponents, la sol·licitud de la subvenció i la seua quantia, el compromís de finançar-ne la part no subvencionada i l'afectació indefinida dels béns que s'adquirisquen a la finalitat per a la qual s'atorgue la subvenció.  
8. Certificació lliurada per la intervenció o la secretaria de la corporació on conste l'obtenció de subvencions i ajudes per a la mateixa finalitat procedents d'altres ens públics o privats, si cal.  
9. Si la OMIC amplia o té una cobertura territorial superior al municipi, s'adjuntarà un certificat de la secretaria de cadascuna de les corporacions locals que s'integren en el projecte, en què es faça constar el seu acord de conformitat.  
Base tercera  
La concessió de les subvencions seguirà aquest criteris:  
1. La cobertura territorial, potenciant-se els municipis que presten serveis agrupats amb altres, i també els municipis de més 15.000 habitants o amb importants variacions estacionals de població.  
2. La qualitat i l'interès dels programes que es presenten en matèria de formació i d'informació als consumidors i usuaris, i la col·laboració en els programes d'educació per al consumidor a l'escola.  
3. La realització de campanyes d'inspecció que es duguen a terme en col·laboració amb la Direcció General de Consum o per iniciativa de la corporació.  
4. El grau de compliment del programa d'actuació presentat l'any anterior.  
Base cuarta  
Les despeses s'hauran de justificar mitjançant la certificació de la despesa, lliurada per la intervenció o la secretaria amb el vistiplau de l'alcaldia de la corporació, el model de la qual figura al final d'aquest annex, on es detallarà l'import de les despeses fetes per causa de l'activitat, els perceptors, especificant-ne el concepte i l'import, així com l'aplicació pressupostària de la qual es pagaran les despeses corresponents a 1996, i el lloc on queden dipositats els documents originals, que hauran de ser custodiats per l'entitat, o bé mitjançant la remissió de fotocòpies compulsades de factures i de les seues ordres de pagament corresponents.  
Les factures o els justificants hauran de dur data de l'any 1996, i caldrà presentar-los abans de l'1 de novembre de 1996.  
Model de sol·licitud de l'annex II  
(Nom)..., alcalde-president/alcaldessa-presidenta de l'Ajuntament d..., província d..., amb NIF (de l'ajuntament) ..., en el seu nom i representació,  
EXPOSE:  
D'acord amb el que disposa l'annex II de l'Ordre de la Conselleria de Sanitat i Consum de 18 de gener de 1996 (DOGV núm. ...), per la qual dicta normes per a la concessió de subvencions a les corporacions locals per a les OMIC, destinades a activitats de suport i defensa del consumidors i usuaris durant l'exercici 1996, i en compliment de l'acord del (ple/de la comissió de govern) de la corporació pres el dia ...,  
SOL·LICITE:  
Subvenció, en els termes previstos en l'esmentada disposició, per un import d... pessetes que no supera el 50% del pressupost total presentat per a despeses corrents que es d... pessetes. Adjunte la documentació que s'hi exigeix.  
Els pagaments de la subvenció, si és concedida, caldrà que siguen ingressats en el compte que aquesta corporació té en l'entitat bancària ..., sucursal d..., compte número ...  
..., ... d... de 1996  
Segell de la corporació Signatura  
DIRECCIó GENERAL DE CONSUM  
CONSELLERIA DE SANITAT I CONSUM  
Model de certificat de justificació de despeses corrents de l'annex II  
(Nom)..., secretari/secretària o interventor/interventora de l'Ajuntament d...  
CERTIFIQUE que les despeses produïdes pel desplegament de les activitats realitzades en defensa dels drets del consumidor, per la OMIC durant de 1996, per a la qual se sol·licità una subvenció segons la normativa vigent per a 1996 i d'acord amb l'annex II en matèria de subvencions, són les següents:  
Perceptor (1) Concepte (2) Import/PTA  
 ... ... \_\_\_\_\_\_\_\_\_\_\_\_\_\_\_  
 ... ... \_\_\_\_\_\_\_\_\_\_\_\_\_\_\_  
 ... ... \_\_\_\_\_\_\_\_\_\_\_\_\_\_\_  
 Total \_\_\_\_\_\_\_\_\_\_\_\_\_\_\_  
Els justificants originals es troben dipositats i custodiats al domicili ..., d'aquesta entitat, a disposició de qualsevol comprovació que es faça.  
I, perquè conste i siga presentat en la Conselleria de Sanitat i Consum, estenc aquest document.  
..., ... d... de 1996  
 Signatura i segell  
Vist i plau  
L'alcalde/alcaldessa  
(1) Feu-hi una llista nominal de tots els perceptors.  
(2) Despeses detallades de manera específica.  
ANNEX III  
Bases que regulen el règim de subvencions destinades a les OMIC que compartisquen amb la Generalitat Valenciana la titularitat de juntes arbitrals de consum  
Base primera  
Podran sol·licitar subvenció les corporacions locals que tinguen, compartida amb la Generalitat Valenciana, la titularitat de les juntes arbitrals de consum en el moment de l'entrada en vigor d'aquesta ordre.  
Base segona  
Caldrà adjuntar a la sol·licitud aquesta documentació:  
1. Certificat lliurat per la secretaria de la junta arbitral que acredite el nombre de laudes dictats durant 1995, tot especificant les fetes en altres municipis, i les actuacions fetes en matèria d'arbitratge.  
2. Programa d'actuacions que es duran a terme durant 1996 en matèria arbitral.  
3. Certificació lliurada per la secretaria de la corporació en què s'acredite el personal que presta els serveis en la junta arbitral.  
Base tercera  
La concessió de les subvencions seguirà els següents criteris:  
1. Repercussió de les activitats fetes el 1995 i el nombre de laudes.  
2. Qualitat i interès del programa d'actuacions en matèria arbitral per a 1996.  
Base quarta  
La justificació de les despeses realitzades es farà mitjançant el certificat de la intervenció o de la secretaria de la corporació que acredite el cost del personal que fa les funcions d'arbitratge.  
La documentació justificativa haurà de dur data de l'any 1996, i caldrà presentar-la en la Direcció General de Consum abans de l'1 de novembre de 1996.


Còpia Permalink ELI